CELEX: 62012TN0423
Language: el
Date: 2012-09-27 00:00:00
Title: Υπόθεση T-423/12: Προσφυγή της 27ης Σεπτεμβρίου 2012 — Skype κατά ΓΕΕΑ — British Sky Broadcasting και Sky IP International (skype)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/36
            
         Προσφυγή της 27ης Σεπτεμβρίου 2012 — Skype κατά ΓΕΕΑ — British Sky Broadcasting και Sky IP International (skype)
   (Υπόθεση T-423/12)
   2012/C 355/75
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Skype (Δουβλίνο, Ιρλανδία) (εκπρόσωποι: I. Fowler, Solicitor, J. Schmitt, lawyer, και J. Mellor, QC)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: British Sky Broadcasting Group plc (Isleworth, Ηνωμένο Βασίλειο) και Sky IP International Ltd (Isleworth)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 26ης Ιουλίου 2012 στην υπόθεση R 1561/2010-4· και
            
         
               —
            
            
               Να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «skype», για προϊόντα και υπηρεσίες των κλάσεων 9, 38 και 42 — Καταχωρισμένο κοινοτικό σήμα υπ’ αριθ. 4546248
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Οι αντίδικοι ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο κοινοτικό σήμα υπ’ αριθ. 3203411 «SKY», μεταξύ άλλων για προϊόντα και υπηρεσίες των κλάσεων 9, 38, 41 και 42· καταχωρισμένο λεκτικό σήμα Ηνωμένου Βασιλείου υπ’ αριθ. 2302176 E «SKY», μεταξύ άλλων για προϊόντα και υπηρεσίες των κλάσεων 16, 35 και 38· καταχωρισμένο λεκτικό σήμα Ηνωμένου Βασιλείου υπ’ αριθ. 2302176 B «SKY», μεταξύ άλλων για προϊόντα και υπηρεσίες των κλάσεων 9, 41 και 42· καταχωρισμένο υπ’ αριθ. 1178409 κοινοτικό εικονιστικό σήμα «sky», μεταξύ άλλων για προϊόντα και υπηρεσίες των κλάσεων 9, 38 και 42· καταχωρισμένο υπ’ αριθ. 1178540 κοινοτικό εικονιστικό σήμα «sky», μεταξύ άλλων για προϊόντα και υπηρεσίες των κλάσεων 9, 38 και 42· καταχωρισμένο υπ’ αριθ. 3166337 κοινοτικό εικονιστικό σήμα «sky», μεταξύ άλλων για προϊόντα και υπηρεσίες των κλάσεων 9, 38 και 42· καταχωρισμένο υπ’ αριθ. 3203619 κοινοτικό εικονιστικό σήμα «sky», μεταξύ άλλων για προϊόντα και υπηρεσίες των κλάσεων 9, 38 και 42· καταχωρισμένο στο Ηνωμένο Βασίλειο σήμα «SKY», για προϊόντα και υπηρεσίες των κλάσεων 9, 16, 38, 41 και 42· προγενέστερο μη καταχωρισμένο σήμα, εμπορική και εταιρική επωνυμία «SKY» χρησιμοποιούμενο στις συναλλαγές στο Ηνωμένο Βασίλειο, για προϊόντα και υπηρεσίες των κλάσεων 9, 16, 38, 41 και 42
   
      Απόφαση του τμήματος ανακοπών: Δέχεται την ανακοπή για όλα τα επίδικα προϊόντα και υπηρεσίες
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου.